Michel Polfer
De Michel Polfer, gebuer den 9. Juni 1964 zu Esch-Uelzecht, ass e Lëtzebuerger Historiker, Archeolog a Muséesdirekter.

Hien huet um Centre universitaire an der Stad an duerno zu Freiburg im Breisgau Däitsch, Geschicht an Archeologie studéiert. Zu Freiburg huet hie säin Doktorat a Réimescher Archeologie gemaach an zu Metz seng Habilitatioun.

Bis zu senger Ernennung, am Februar 2006, zum Direkter vum Nationalmusée fir Geschicht a Konscht, war hie Geschichtsprofesser am Lycée technique d'Ettelbruck. Hien ass och Professeur associé op der Uni Lëtzebuerg. 2007 gouf de Michel Polfer als Membre effectif an d'Section historique vum Institut grand-ducal opgeholl.

De Michel Polfer huet eng sëllege geschichtlech an archeologesch Fuerschungsaarbechte publizéiert. Seng Schwéierpunkttheme si réimesch Nekropolen a Begriefnesritualer, réimescht Handwierk an d'Besiidlungsgeschicht vun der Géigend tëscht der Meuse an der Musel an der Réimerzäit an am fréie Mëttelalter.

Um Spaweck 

 Bibliographie op archeophile.com
 Publikatiounen op researchgate.net
 Publikatiounen op academia.edu

Lëtzebuergesch Historiker
Lëtzebuergesch Archeologen
Membere vun der Section historique vum Institut grand-ducal
Gebuer 1964
Lëtzebuergesch Enseignanten